Köfa Agape

Köfa Agape no sambua göfa nasi si föföna sibai molaya ba gotaluara Gunungsitoli ba Danö Niha ba Sibolga ba hulo Sumatera. Föna we'aso göfa Agape, so ha'uga göfa geu side-ide si töra gurahu sebua moroi ba göfa,Nias Online, "Wawancara di Nias Portal: Rolf W. Christian Petersen ". ba hiza lö molaya ira ero ma'ökhö, irege lö la'ila lafa'anö wofanöra niha. Ha itaria moloyo ira na so gama-gama ni'ohera lumalö ba Gunungsitoli ma zui ba Ziboga. Agape no sindruhu köfa nasi ba molaya ia ero ma'ökhö.

 Waö-waö wanga'asogö Göfa Agape 

Tohare göfa Agape ba Danö Niha ba mbaŵa si fitu 1965, ha dua waŵa fatua lö ira'ui ba dangania wamareta Indonesia Soeharto. Ba ndröfi da'ö göi, la'owasaini 100 fakhe wanuriaigö Turia Somuso Tödö (Injil) ba Danö Niha ira Gereja BNKP. Ba wangowasaini yubileum andrö labe'e mbuala sambua göfa ira Gereja Protestan Rheinland ba Jerman khö Gereja BNKP.Nias Online, "Mantan Nakhoda Kapal Agape Ini Hadiri Pembukaan Sidang Sinode BKPN ke-7 ".

Börö we'aso göfa Agape andre ato niha moroi ba Danö Niha sofanö-fanö möi ba Sumatera, he ba wowöli soguna khöra ma zui gama-gama wogalera ba he göi ba wangalui fa'auri. Tola taŵa'ö wa fefu niha si no irai manörö köfa möi ba Ziboga aefa ndröfi 1965, si lötolalö'ö no irai latörö göfa Agape. Da'ö mbörö wa tehöngö sibai göfa andrö ba gotalua Nono Niha.

 Umbu 

Kategori:Sejarah Danö Niha
Kategori:Ondröta Digital Nono Niha